open-index/open-wikipedia-markdown huggingface dataset:
Windows Genuine Advantage

**Windows Genuine Advantage** (**WGA**) on Microsoftin piratisminvastainen järjestelmä, jolla pyritään varmentamaan tietokoneeseen asennetun Windows XP, Windows Vista ja Windows 7 -käyttöjärjestelmien aitous. 

Monet Windows Update -palvelun ja Microsoft Download Centerin tarjoamat päivitystoiminnot, (esimerkiksi Internet Explorerin ja Windows Defenderin päivitys) eivät käynnisty, ennen kuin käyttöjärjestelmän aitous on varmennettu. Tämä ei kuitenkaan koske tärkeimpiä päivityksiä (*critical updates*).

## Windows Genuine Advantagen poisto
Windows Genuine Advantage Notifications -ohjelman voi poistaa RemoveWGA tai Windows Loader nimisillä ohjelmilla (helpompi tapa) tai Windowsin ohjeiden mukaan (vaikeampi).

## Aiheesta muualla
* Tietoa Windows Genuine Advantagesta Microsoftin sivuilla
* Windows Genuine Advantagen poistaminen
Ari Laine

**Aarne ”Ari” Tuovi Laine** (12. joulukuuta 1912 Nurmijärvi – 19. heinäkuuta 1998 Nurmijärvi) oli suomalainen näyttelijä.

Ari Laine loi pitkän uran teattereissa operettien näyttelijä-ohjaajana. Hän oli oikealta nimeltään Aarne Laine, mutta vaihtoi nimensä, jotta hänet erotettaisiin toisesta Aarne Laine -nimisestä näyttelijästä. Laine esiintyi ensimmäisen kerran elokuvassa vuonna 1936. Hän näytteli kaikkiaan 26 elokuvassa, joista viimeisessä vuonna 1973.

Laine näytteli Aaretti-rengin osan Valentin Vaalan elokuvassa *[[Siltalan pehtoori (vuoden 1953 elokuva)|Siltalan pehtoori]]* vuodelta 1953 sekä Mauno Kypenäisen osan elokuvassa *[[Putkinotko (elokuva)|Putkinotko]]* (1954). Hänen ainoa pääroolinsa oli Taneli Taivainen hupailussa *[[Laivaston monnit maissa]]* (1954).

Laine loi pitkän uran myös televisio-ohjaajana. Hän kuului Helsingin Ympäristöteatterin perustajajäseniin.

Laine on haudattu Kirkon hautausmaalle Espooseen.

## Filmografia

* *[[VMV 6]]* (1936)
* *[[Suviyön salaisuus]]* (1945)
* *[[Kultainen kynttilänjalka]]* (1946)
* *[[Houkutuslintu (elokuva)|Houkutuslintu]]* (1946)
* *[[Alaston malli karkuteillä]]* (1953)
* *[[Siltalan pehtoori (vuoden 1953 elokuva)|Siltalan pehtoori]]* (1953)
* *[[Laivaston monnit maissa]]* (1954)
* *[[Morsiusseppele]]* (1954)
* *[[Laivan kannella]]* (1954)
* *[[Putkinotko (elokuva)|Putkinotko]]* (1954)
* *[[Lähellä syntiä]]* (1955)
* *[[Ryysyrannan Jooseppi (elokuva)|Ryysyrannan Jooseppi]]* (1955)
* *[[Lain mukaan]]* (1956)
* *[[Yhteinen vaimomme]]* (1956)
* *[[Ratkaisun päivät]]* (1956)
* *[[Tirlittan (elokuva)|Tirlittan]]* (1958)
* *[[Yks' tavallinen Virtanen]]* (1959)
* *[[Iloinen Linnanmäki]]* (1960)
* *[[Voi veljet, mikä päivä!]]* (1961)
* *[[Tähdet kertovat, komisario Palmu]]* (1962)
* *[[Totuus on armoton]]* (1963)
* *[[Rakkaus alkaa aamuyöstä]]* (1966)
* *[[Täällä Pohjantähden alla (vuoden 1968 elokuva)|Täällä Pohjantähden alla]]* (1968)
* *[[Näköradiomiehen ihmeelliset siekailut]]* (1969)
* *[[Pohjantähti (elokuva)|Pohjantähti]]* (1972)
* *[[Uuno Turhapuro (elokuva)|Uuno Turhapuro]]* (1973)

## Lähteet
Agents Is Back!

**Agents Is Back!** on suomalaisen Agents-yhtyeen studioalbumi. Se julkaistiin vuonna 1996. Albumi on yhtyeen toinen solisti Jorma Kääriäisen kanssa.

## Kappaleet
# "Pieni sana" (2:56)
# "Salaperäinen" (3:00)
# "Kuivaan pois kyyneleen" (2:42)
# "Muistan kesän" (3:50)
# "Moskovan valot" (3:57)
# "Oothan mun" (2:55)
# "Uudestaan" (3:25)
# "Luonasi" (3:21)
# "Aron lempeä" (3:16)
# "Salainen rakkaus" (4:50)
# "Sydämessäin" (3:27)
# "Pois hän lähti" (2:56)
Abyan

**Abyan** () on maakunta ('muhafazat') Etelä-Jemenissä. Se on historiallinen osa Fadhlin sulttaanikuntaa. Maakunnan pinta-ala on 16&nbsp;500 km² ja sen asukasluku on 543&nbsp;100. Maakunnassa oleskeli terroristiryhmä Aden-Abyanin islamilainen armeija, joka teki pommi-iskun Jemenin pääkaupungissa Sanaassa elokuussa 1999 ja Abyanissa joulukuussa 1998. Ryhmän johtajana on ollut muun muassa Tariq al-Fadh. Aden sijaitsee maakunnan eteläpuolella.

## Lähteet
Ethan Moreau

**Ethan Moreau** (s. 22. syyskuuta 1975 Huntsville, Ontario) on kanadalainen jääkiekkoilija, joka pelasi laitahyökkääjänä.

Moreau aloitti uransa Niagara Falls Thunderissa OHL:ssä. Hän pelasi kolme kautta, ennen kuin Chicago Blackhawks varasi hänet . Moreau pelasi vielä yhden kauden OHL:ssä, nyt Sudbury Wolvesissa, ennen kuin Blackhawks teki hänen kanssaan sopimuksen. Ensimmäisenä kautenaan Moreau pelasi kahdeksan NHL-ottelua, kun muu kausi kului farmijoukkueessa.

Seuraava kausi oli Moreaun ensimmäinen täysi vuosi NHL:ssä, ja sitä seurasi neljä kautta Blackhawksissa. Sitten 20. maaliskuuta 1999 Moreau myytiin suuressa pelaajakaupassa Chad Kilgerin, Daniel Clearyn ja Christian Laflammen kanssa Edmonton Oilersiin, ja Chicagoon matkasivat Boris Mironov, Dean McAmmond ja Jonas Elofsson.

Moreau ei saavuttanut samaa pistetehokkuutta, mitä hän näytti junioriliigoissa, mutta sen sijaan hänestä kehittyi karvaava hyökkääjä ja johtaja, joka sai paljon peliaikaa kolmannessa ketjussa.  hän pelasi Österreichische Eishockey-Ligassa Itävallassa EC VSV Villachissa.

Vuonna 2006 Moreau teki nelivuotisen jatkosopimuksen Oilersin kanssa, ja vältti näin vapaaksi agentiksi joutumisen. Kaudeksi 2007–2008 hänestä tuli Oilersin kapteeni. Seuraavan kauden jälkeen hänet palkittiin NHL:n humanitaarisella palkinnolla King Clancy Trophyllä. 30. kesäkuuta 2010 Columbus Blue Jackets poimi Moreaun waiwers-listalta seuraansa. Columbuksen kanssa Moreau teki vuoden sopimuksen joka oli arvoltaan kaksi miljoonaa dollaria. Moreau pelasi yhden kauden Blue Jacketsissa ja teki sitten vuoden sopimuksen Los Angeles Kingsin kanssa. Moreau pelasi kauden Kingsissä ja lopetti sen jälkeen uransa. Hän jatkoi kuitenkin NHL:ssä ja aloitti kesällä 2012 työt Montreal Canadiensin kykyjenetsijänä.

## Lähteet
* 
* 
* 

### Viitteet
Rättvikin suomalaismetsä

**Rättvikin suomalaismetsä** () sijaitsee Ruotsissa, Amungenin järven rannalla Taalainmaan ja Hälsinglandin  maakuntien rajamaastossa Rättvikin kunnan pohjoisosassa. Rättvikin suomalaiskyliksi lasketaan kuuluvan Bingsjö (metsäsuomeksi *Pinsjö*), Dalstuga, Dådran, Finnbacka, Ejheden, Korsåsen ja Håven (metsäsuomeksi *Hoavala*). Alueen metsäsuomi hävisi 1800-luvun loppuun mennessä.

## Historia

Ensimmäiset suomalaisasutukset syntyivät Bingsjön alueelle 1620-luvulla, jotka olivat erillään muusta ruotsalaisasutuksesta. Vuonna 1726 Bingsjössä sijaitsi 7 taloa ja vuonna 1817 20 taloa, joissa 120 asukasta. 1900-luvun alussa Finnmarkenissa oli 700 asukasta ja nykyisin asukasluku noin 200. Bingsjössä sijaitsee vuonna 1792 rakennettu kirkko. Carl Axel Gottlund tutki alueen viimeisiä metsäsuomalaisia 1800-luvun alussa. Tuolloin vielä suomea taisi kaksi vanhaa miestä ja kolme naista. Gottlund sai kerättyä runosäkeitä ja lauluja 81-vuotiaalta naiselta Mansgårdenista.

## Lähteet

## Aiheesta muualla
*Rättvikin suomalaismetsästä ruotsiksi
Nick Holmes

**Nick Holmes** (s. 7. tammikuuta 1971 Halifax) on englantilainen laulaja, joka on toiminut englantilaisen Paradise Lost -yhtyeen laulusolistina vuodesta 1988. Holmes aloitti uransa death metal -murinan ja ärjähtelyn voimin, mutta vaihtoi myöhemmin asteittain tyyliä, siirtyen "puhtaaseen" lauluun. Holmes kirjoittaa kaikki yhtyeensä sanoitukset.

Holmes on naimisissa. Elämänkatsomukseltaan Holmes on ateisti.

Syksyllä 2014 Holmes liittyi laulajaksi Bloodbath -yhtyeeseen.

## Lähteet
* Nick Holmes Paradise Lostin virallisilla kotisivuilla 

### Viitteet

## Aiheesta muualla
* Encyclopaedia Metallum: Paradise Lost
Steve Edmondson

**Steve Edmondson** on englantilainen basisti, joka on soittanut englantilaisen Paradise Lost-yhtyeen basistina vuodesta 1988. Edmondson on yksi yhtyeen perustajajäsenistä.

## Lähteet
* Steve Edmondson Paradise Lostin virallisilla kotisivuilla 

## Aiheesta muualla
* Encyclopaedia Metallum: Paradise Lost
Revillagigedo Island

**Revillagigedo Island** on saari Alexanderin saaristossa Alaskassa. Saaren asukkaat itse eivät kutsu saarta Revillagigedoksi, vaan lyhyemmin Revillaksi.

Saaren erottaa mantereesta itäpuolelta Behminsalmi, Prince of Wales Islandista lännestä Clarencensalmi ja Annette Islandista etelästä Revillagigedo Channel ja Nichols Passage. Venäläiset, brittiläiset ja espanjalaiset tutkimusmatkailijat tutkivat saarta 1700-luvulla, ja lopulta se nimettiin espanjalaisen Juan Vicente de Güemes Padilla Horcasitas y Aguayon, Revillagigedon toisen kreivin, myöhemmin Meksikon varakuninkaan mukaan vuonna 1793.

Vuoden 2000 väestölaskennassa saaren asukasluku oli 13&nbsp;950. Saaren ainoat kylät ovat Ketchikan ja Saxman. Tärkeimmät elinkeinot ovat kalastus, säilykkeet, metsän hakkuu ja turismi. Hakkuualueiden ympärille on muodostunut alati liikkuvia metsurikyliä.
Aaron Aedy

**Aaron Aedy** on englantilainen kitaristi, joka on toiminut englantilaisen Paradise Lost -yhtyeen komppikitaristina vuodesta 1988. Aedy on yksi yhtyeen perustajajäsenistä.

Aedy on naimisissa. Kuten yhtyeen toinen kitaristi Gregor Mackintosh, myös Aedy on vasenkätinen, mutta soittaa silti kitaraa oikeakätisesti.

## Lähteet
* Aaron Aedy Paradise Lostin virallisilla kotisivuilla 

## Aiheesta muualla
* Encyclopaedia Metallum: Paradise Lost
Jeff Singer

**Jeff Singer** on englantilainen rumpali, joka on soittanut viimeksi englantilaisen Paradise Lost -yhtyeen riveissä. Singer soitti yhtyeessä vuodesta 2004 alkaen, mutta hänestä tehtiin virallinen jäsen vasta vuonna 2007. Ensimmäisen kerran Singer oli yhtyeen koesoitossa jo vuonna 1994, mutta tuolloin Lee Morris valittiin yhtyeen jäseneksi. Eräässä haastattelussa myöhemmin yhtyeen jäsenet Greg Mackintosh ja Nick Holmes paljastivat heidän päätyneen Singerin sijasta Morrisiin, sillä koesoitossa "Jeffillä oli vaaleanpunainen rumpusetti".

Elokuussa 2008 Singer jätti Paradise Lostin, päättäen keskittyä uuteen työhön ja perheeseensä.

Ennen Paradise Lostia Singer soitti Blaze Bayleyn Blaze -yhtyeessä vuosina 1999–2003. Muita Singerin yhtyeitä ovat olleet Marquesa, Verra Cruz, Red Shift, Mockinbird, Crow Jayne Blue, Indigo Prime, China Beach sekä Kill 2 This.

Singer on naimisissa (v. 2002, puoliso Rachael) ja yhden pojan (Charlie, s.18.11.2004) isä.

## Diskografia
* Kill 2 This: Another Cross To Bare (1996) 
* Kill 2 This: Deviate (1998)
* Sean McGravy: Dumb Angel (1999)
* Blaze: Silicon Messiah (2000)
* Blaze: Tenth Dimension (2002)
* Blaze: As Live As It Gets (2003)
* City Of God: A New Spiritual Mountain (2004)
* EFS: Identity (2004)
* Paradise Lost: Paradise Lost (2005)
* Paradise Lost: In Requiem (2007)

## Lähteet
* Jeff Singerin omat viralliset kotisivut

## Aiheesta muualla
* Encyclopaedia Metallum: Paradise Lost
* Jeff Singerin haastattelu Paradise Lostin kotisivuilla
Himangan Roima

**Himangan Roima** on vuonna 1936 perustettu himankalainen urheilu- ja vapaa-ajan seura. Alkuvuosina toimintaa oli monella rintamalla, mutta nyt lentopallo on seuralle merkittävin. Roiman miehet pelasivat kaudella 2007–2008 2-sarjassa.
Gregor Mackintosh

**Gregor ”Greg” Mackintosh** on englantilainen kitaristi, joka on toiminut englantilaisen Paradise Lost -yhtyeen pääkitaristina sen perustamisesta vuonna 1988 lähtien. Mackintosh säveltää käytännössä kaikki yhtyeen kappaleet. Levyillä hän soittaa myös usein koskettimia.

Mackintosh on naimisissa ja asuu Yorkissa, Englannissa. Hän soittaa kitaraa vasenkätisesti. 

## Lähteet
* Greg Mackintosh Paradise Lostin virallisilla kotisivuilla 

## Aiheesta muualla
* Encyclopaedia Metallum: Paradise Lost
Jackass 3D

**Jackass 3D** (myös **Jackass 3**) on ensi-iltansa 15. lokakuuta 2010 saanut neljäs *[[Jackass]]*-elokuva. Se on jatko-osa sarjan muille elokuville *lle* (2002), *lle* (2006) ja *[[Jackass 2.5.|Jackass 2.5:lle]]* (2007, epävirallinen). Elokuvaa alettiin kuvata tammikuussa 2008. Elokuvan kuvaukset myöhästyivät pahasti kun yksi elokuvan päätähti, Steve-O joutui mielisairaalaan pakkohoitoon maaliskuussa. Hänet myös pidätettiin epäiltynä vandalismista ja huumausainerikoksesta. Elokuva on kuvattu 3D-muodossa. Elokuvassa esiintyvät nopeasti myös Duudsonit. Vuoden 2011 alussa julkaistiin DVD, *Jackass 3.5*. Se sisältää materiaalia, jota ei ollut sisällytetty elokuvateattereissa näytettyyn versioon.

## Lähteet
Lee Morris

**Lee Morris** on englantilainen rumpali. Morris on soittanut Paradise Lostistaissa vuosina 1994-2004. Sitä ennen Hän soitti englantilaisessa Marshall Law -yhtyeessä ja myöhemin pop-yhtyeessä Ten.

## Morrisin diskografia
* Marshall Law: Marshall Law
* Marshall Law: Power Crazy EP
* Marshall Law: Power Game
* Paradise Lost: Draconian Times (1995)
* Paradise Lost: One Second (1997)
* Paradise Lost: Host (1999)
* Paradise Lost: Believe in Nothing (2001)
* Paradise Lost: Symbol of Life (2002)
* Paradise Lost: At the BBC (2003) (livealbumi, Morris soittaa osalla raidoista)

## Lähteet

* Paradise Lostin kotisivut

## Aiheesta muualla
* Encyclopaedia Metallum: Paradise Lost
Momentinmuunnin

**Momentinmuunnin** on laite, joka säätää portaattomasti momenttia. Momentinmuuntimia käytetään muun muassa automaattivaihteistoissa kytkintä vastaavana laitteena. Kun momentinmuunnin "luistaa", voima välittyy hydrauliikkanesteen välityksellä pumppupyörältä turbiinipyörälle. Kun turbiinipyörä saavuttaa pumppupyörän pyörimisnopeuden, lukkokytkin muodostaa mekaanisen yhteyden momentinmuuntimen läpi. 
Toisin kuin yleisesti luullaan, momentinmuunnin ja turbiinikytkin eivät ole sama asia. Momentinmuuntimessa on kolme pääkomponenttia; pumppupyörä,
turbiinipyörä ja staattoripyörä. Turbiinikytkimestä puuttuu staattoripyörä. Kun pumppupyörä pyörii suuremmalla nopeudella kuin turbiinipyörä,
ohjaa staattoripyörä öljyn liikettä niin, että vääntömomentti voi jopa kaksin- tai kolminkertaistua.

## Katso myös
* Nestekytkin
Matthew Archer

**Matthew Archer** on englantilainen rumpali. Archer soitti vuosina 1988–1994 yhtyeessä Paradise Lost, jonka perustajajäsen hän oli.

## Diskografia
### Paradise Lost
* 
* 
* 
* 
* 
* 
*  (livealbumi, Archer soittaa osalla raidoista)

## Lähteet
* Paradise Lostin kotisivut

## Aiheesta muualla
* Encyclopaedia Metallum: Paradise Lost
Frans Heinonen

**Frans Wiktor Heinonen** (5. marraskuuta 1894 Pöytyä – 15. syyskuuta 1916 Latvia) oli suomalainen jääkäri. Hänen vanhempansa olivat työmies Gustaf Adolf Heinonen ja Vendla Fredriika Färm.

## Opinnot
Heinonen kävi viisi luokkaa Turun suomalaista klassillista lyseota. 

## Jääkärikausi
Heinonen liittyi vapaaehtoisena Saksassa sotilaskoulutusta antavaan jääkäripataljoona 27:n 3. komppaniaan 13. tammikuuta 1916 ja otti osaa taisteluihin ensimmäisessä maailmansodassa Saksan itärintamalla Misse-joella ja Riianlahdella, missä hän kaatui vartiopalvelusta suorittaessaan saadessaan kranaatin sirpaleesta otsaansa. Hänet haudattiin suomalaiseen sankarihautaan Riianlahden rannalle, Hänet on haudattu samaan hautaan Dumbeen Latsche-joen suulle saksalaisten aseveljien kanssa. Samassa haudassa lepää myös neljä muuta partiokahakoissa vuonna 1916 kaatunutta suomalaista jääkäriä: Einar Otto Evert Myntti, Emil Aleksander Kantola, Viktor Kamis ja Konrad Johan Olof Pehrsson. Kuollessaan hän oli naimaton ja kirjoilla Turussa. 

## Lähteet
* Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 .
* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938.
* E. Jernström, Jääkärit maailmansodassa Sotateos oy Helsinki 1933
* *Suomen sotasurmat 1914–1922* © 2001– Valtioneuvoston kanslia, Suomi Finland
* Toim. Lars Westerlund, Suomalaiset ensimmäisessä maailmansodassa, Valtioneuvoston kanslian julkaisu 6/2004 

### Viitteet
Myöhempien aikojen Kristuksen kirkko

**Myöhempien aikojen Kristuksen kirkko** (engl. *The Latter Day Church of Christ*) on myöhempien aikojen pyhien liikkeeseen kuuluva yhteisö, joka harjoittaa moniavioisuutta. Kirkko tunnetaan tavallisimmin nimellä **Kingstonin klaani** (engl. *Kingston Clan*) tai **Kingstonin ryhmä** (engl. *Kingston Group*) sitä johtavan Kingstonin suvun mukaan. Kirkko järjestettiin virallisesti vuonna 1977, jolloin Davis County Cooperative Society Inc. -yhtiön omistajat muuttivat yhtiöryppään virallisesti kirkoksi. Kooperatiivi perustettiin vuonna 1941, mutta kirkon historia ulottuu aina vuoteen 1926, jolloin Kingstonin suvun päämies Elron Kingston jätti mormonifundamantalistien liikkeen. 

Kingstonin suvun ja täten myös Myöhempien aikojen Kristuksen kirkon hallussa on huomattava yritysrypäs. Kirkon varat on arvioitu 200 miljoonan dollarin arvoisiksi.

Kirkon päämaja on Salt Lake Cityssä Utahissa. Se jakaa Myöhempien aikojen pyhien Jeesuksen Kristuksen kirkon opinkäsitykset, mutta ei hyväksy moniavioisuuden lakkauttamista. Sen mukaan moniavioisuus on ikuinen periaate, joka on aina voimassa. 

Kirkko on joutunut harjoittamansa moniavioisuuden takia usein vaikeuksiin Utahissa. Syynä ovat olleet sekä sinällään kielletyt moniavioiset liitot että liittojen solmiminen läheisten sukulaisten ja alaikäisten kanssa. Esimerkiksi Kingstonin klaanin jäsen Jeremy Ortell Kingston tuomittiin 2004 vuodeksi vankeuteen hänen otettuaan 15-vuotiaan tytön LuAnn Kingstonin, joka oli sekä hänen serkkunsa että tätinsä, neljänneksi vaimokseen vuonna 1994. 

Myöhempien aikojen Kristuksen kirkkoon kuuluu arviolta 2000 jäsentä.

Kingstonin klaanin tapa solmia sukulaisuusavioliittoja on peräisin klaanin toiselta johtajalta, John Ortell Kingstonilta, joka solmi 30 vuoden iässä avioliiton sekä veljentyttärensä Coreen Gustafsonin että sisarpuolensa Kathleen Tuckerin kanssa.
Rhys Fulber

**Rhys Fulber** (s. 10. lokakuuta 1970) on kanadalainen muusikko, uudelleenmiksaaja ja tuottaja. 

Fulber on tunnettu parhaiten roolistaan Front Line Assemblyn kosketinsoittajana sekä lukuisista sivuprojekteistaan, jonka lisäksi hänellä on sooloprojekti Conjure One.

Fulber on tuottanut muun muassa Paradise Lostin sekä Fear Factoryn levyjä, jonka lisäksi Fulber on myös uudelleenmiksannut albumeita (muun muassa Fear Factoryn Remanufacture). Lisäksi Fulber on säveltänyt elokuvien ääniraitoja.

## Aiheesta muualla
* Täydellinen lista Fulberin tuottamasta musiikista 
* Front Line Assemblyn myspace-sivusto
Kyvetti

**Kyvetti** on mittausastia, jota käytetään optisissa mittauksissa, jossa näytteen läpi kohdistetaan säteilyä. Mittauslaitteessa, kuten spektrometrissä, oleva detektori tulkitsee näytteen aiheuttaman absorptiota, jolla voidaan määrittää esimerkiksi näytteen konsentraatio. Kyvetit voidaan valmistaa muovista, lasista tai kvartsilasista. 

## Kyvettityypit
Muovikyvetit tehdään yleensä polystyreenistä tai PMMA:sta. Niitä käytetään usein, kun tulosten saaminen nopeasti on tärkeämpää kuin tarkkuus. Monet muovikyvetit ovat kertakäyttöisiä, jolloin säästytään kyvettien pesulta ja kuivaukselta mittausten välissä.

Lasi- ja kvartsikyvetit ovat kemiallisesti kestävämpiä kuin muovikyvetit, ja sietävät erilaisia orgaanisia liuottimia. Lasikyvetit sopivat mittauksiin aallonpituusalueella 340–2500 nm. Niitä käytetään lähinnä näkyvällä valolla ja infrapunalla tehtäviin mittauksiin. Kvartsikyvettien optimaalinen aallonpituusalue on 190-2500 nm. Ne läpäisevät ultraviolettisäteilyä, ja sopivat hyvin UV-alueella tehtäviin mittauksiin.

Läpivirtauskyvetti on muunnos perinteisestä kyvetistä. Kyvettiin on liitetty syöttö- ja poistoletku, jotka mahdollistavat kyvetin pesun ja uuden näytteen lisäämisen kesken ajon.

## Kyvettien käyttö kentällä
Kyvettejä käytetään myös esimerkiksi kasvitieteen ja metsäntutkimuksen kenttämittauksissa. Suomessa muun muassa Helsingin yliopiston Hyytiälän metsäasema kyveteillä mitataan puiden ja maanpinnan kasvillisuuden kaasumaista aineenvaihduntaa. Näihin tarkoituksiin suunnitellut kyvetit ovat huomattavasti laboratoriokyvettejä kookkaampia, koska kyvetin mittauskammion sisälle pitää sopia esimerkiksi tutkittava puun oksa tai alue maanpintaa. Mitattaessa kyvetti pidetään avoinna suurimman osan toistuvasta mittausyklistä, että kyvetin mittauskammion sisäolot vastaisivat mahdollisimman tarkoin ympäristöään. Kyvetti suljetaan kasvien kaasunvaihdon mittaamiseksi esimerkiksi minuutin ajaksi tunneittain. Pitkään on ollut tunnettua, että suljetun kyvettikammion ilma voi lämmetä auringon paistaessa nopeastikin useilla Celsius-asteilla (verrattuna avoimeen tilanteeseen), ja kasvien pintalämpötila tätä enemmänkin. Pertti Harin ja kumppaneiden julkaisussaan kuvaaman kyvetin tapauksessa lämpememinen oli suurimmillaan noin 0,1 °C/s. Lämpeneminen häiritsee mittausarvojen tulkintaa osaltaan. 
 

File:Oksakyvetti - Smear II -asema - Hyytiälä, Juupajoki.jpg|Oksakyvetti Hyytiälän metsäaseman SMEAR II -mittausasemalla Juupajoella. Etualalla myös pieni fotosynteesille aktiivisen säteilyn aallonpituusalueen (PAR) säteilymittari.
File:Oksakyvetti sivulta - Smear II -asema - Hyytiälä, Juupajoki.jpg|Oksakyvetti sivulta nähtynä Hyytiälän metsäaseman SMEAR II -mittausasemalla. Kuvan alaosassa näkyvät kyvettikammion paineilmalla avattavat ja suljettavat männät.
File:Mekri-oksakyvetti - Smear II -asema - Hyytiälä, Juupajoki.jpg|thumb|Oksakyvetti (mallia Mekri) SMEAR II -asemalla. Kyvetin sisällä on runsaasti säteilysensoreita.


## Lähteet
Naradan metallikierteet

**Naradan metallikierteet** ovat Ural-vuoristossa sijaitsevan Naradajoen ympäristöstä löydettyjä pieniä, enimmäkseen spiraalin muotoisia esineitä. Esineet löysi vuosina 1991–1993 joukko kullanetsijöitä. Esineiden koko vaihtelee kolmesta senttimetristä 0,003 millimetriin. Myöhemmin esineitä on löydetty myös Kožim-, Balbanju-, Vtvisty- ja Lapkhevozhjokien ympäristöistä 3–12 metrin syvyydestä. 

Esineet koostuvat useista metalleista: suurimmat ovat kuparia ja pienemmät volframia ja molybdeeniä. Esineiden löytösyvyyden mukaan niiden iäksi on määritelty 2&nbsp;000–20&nbsp;000 vuotta.

Esineet löytäneen geologiryhmän toimeksiantaja oli venäläinen geologinen instituutti ZNIGRI. Tohtori Valeri Uvarovin mukaan löydettyjä esineitä ovat tutkineet eri tahot Pietarissa, Syktyvkarissa ja Helsingissä. Tohtori Jelena Matvejevan mukaan löytökerrokset ajoittuvat myöhempään pleistoseenikauteen.

Esineiden alkuperästä on esitetty useita teorioita. Mikäli iänmääritys pitää paikkansa, niitä ei nykytiedon mukaan voida pitää ihmisen valmistamina. Ufoharrastajien mukaan esineet ovat todiste maan ulkopuolisen sivilisaation oleskelusta alueella tuhansia vuosia sitten. Erään teorian mukaan esineet voisivat olla peräisin jonkin tuhotun ja haudatun Neuvostoliiton aikaisen tehtaan jäänteistä. 

## Lähteet
* http://www.mystae.com/streams/science/russcrew.html 
* http://ufologie.net/htm/ancural.htm

### Viitteet

## Kirjallisuutta
* Hartwig Hausdorf - Wenn Goetter Gott, München 1997
* Ancient Skies, saksankielinen versio 1998, CH-3803 Beatenburg, Sveitsi

## Aiheesta muualla
* Sensational find in Russia?
Alexander Downer

**Alexander John Gosse Downer** (s. 9. syyskuuta 1951) on australialainen poliitikko, joka toimi maansa ulkoministerinä 11. maaliskuuta 1996 – 3. joulukuuta 2007. 

Adelaidessa, Etelä-Australiassa syntynyt Downer on Liberaalipuolueen jäsen. Hän toimi puolueensa johtajana ennen John Howardia vuosina 1994–1995.

Downer on istunut Australian parlamentissa Mayon vaalipiiristä valittuna yhtämittaisesti vuodesta 1984 vuoteen 2008.

## Lähteet
Agents (albumi)

**Agents** on suomalaisen Agentsin debyyttialbumi. Se julkaistiin vuonna 1980. Osa levyn kappaleista on instrumentaalimusiikkia, neljällä kappaleella on mukana laulusolisti Beat-Pete (oik. Pekka Rytkönen).

## Kappaleet
# 
# 
# 
# 
# 
# 
# 
# 
# 
# 
# 
# 

## Kokoonpano
* Esa Pulliainen – kitara
* Hans Etholén – kitara, huuliharppu
* Kai Pulliainen – basso
* Jukka Ollila – urut, piano
* Juha Takanen – rummut, perkussiot
* Beat-Pete – laulu (kappaleet "Agents boogie", "Agents hyökkää", "Hully gully" ja "Aaveratsastajat")

## Lähteet
* Albumi Finnmusic.netin tietokannassa
Piirustuslauta

**Piirustuslauta** voi tarkoittaa ainakin seuraavia asioita:

* piirustuslauta, piirustuskoje: teknisen piirtämisen apuväline
* piirtämisessä käytettävä tietokoneen lisävaruste, piirtopöytä, digitointilaite.
Sammy Mandell

**Sammy Mandell** (syntyjään **Samuel Mandella**; s. 5. helmikuuta 1904 Rockford, Illinois – 7. marraskuuta 1967 Oak Park, Illinois) oli italialaisesta syntyperästä noussut yhdysvaltalainen kevyen sarjan ammattinyrkkeilijä ja maailmanmestari. Häntä kuuluu nimitetyn ulkonäkönsä vuoksi Rockfordin šeikiksi ja verrattu Rudolf Valentinoon.

Sammy Mandell saavutti maailmanmestaruuden 22-vuotiaana voittamalla lyhytaikaisen mestarin Rocky Kansasin vuonna 1926. Mestaruuden hän menetti vuonna 1930 Al Singerille, joka tyrmäsi hänet ensimmäisessä erässä.

## Aiheesta muualla
*Nyrkkeilyura
*kuvakin
Agents Is More!

**Agents Is More!** on suomalaisen Agents-yhtyeen studioalbumi. Se julkaistiin vuonna 1997. Se on yhtyeen kolmas albumi solisti Jorma Kääriäisen kanssa.

## Kappaleet
# "Päivin öin" (3:09)
# "Sinä vain" (3:52)
# "Ei aikaa enempää" (3:31)
# "Kaupungin illassa yksin" (3:50)
# "Yksi ainoa ikkuna" (3:05)
# "Valot" (3:07)
# "Miksi kuljen" (3:38)
# "Kuiskaan sen" (3:08)
# "Ethän sano ei" (3:18)
# "Mandschurian Beat" (2:58)
# "All Shook Up" (3:25)
# "My Babe" (3:32)
# "King Creole" (2:42)
Ninian Stephen

**Ninian Martin Stephen** (15. kesäkuuta 1923 – 29. lokakuuta 2017) oli australialainen lakimies, joka toimi maansa 20. kenraalikuvernöörinä vuosina 1982–1989.

Stephen syntyi Oxfordshiressä, Englannissa, ja muutti lapsena maasta. Hän aloitti opinnot Melbournen yliopistossa, mutta joutui toiseen maailmansotaan; hän jatkoi oikeustieteen opintojaan menestyksellä sodan jälkeen ja valmistui lakimieheksi.

Stephen nimitettiin 30. kesäkuuta 1970 Victorian korkeimman oikeuden tuomariksi, ja hän oli vuosina 1972–1982 Australian korkeimman oikeuden tuomari. Häntä seurasi kenraalikuvernöörin virassa Bill Hayden.

Stephen kuului muiden muassa Brittiläisen imperiumin ritarikuntaan, Kunnialegioonaan ja Australian ritarikuntaan. Hän oli vuodesta 1949 naimisissa Valery Sinclairin kanssa; hänellä oli viisi tytärtä.

## Lähteet
Nadia Lutfi

**Nadia Lutfi** ( 3. tammikuuta 1934 Kairo, Egypti – 4. helmikuuta 2020 Kairo, Egypti), oikealta nimeltään **Paula Mohamed Mostafa Shafiq**, oli egyptiläinen näyttelijä. Hän oli tuotteliaimmillaan egyptiläisen elokuvaskenen kulta-aikana 1960-luvulla. Hänen äitinsä oli puolalainen. 

## Lähteet

## Aiheesta muualla
*
Ellsworth

**Ellsworth Handcrafted Bicycles** on yhdysvaltalainen polkupyörävalmistaja. Yritys on erikoistunut maastopyörien valmistukseen hyvin pienelle kuluttajaryhmälle. Yrityksen tuotantolaitokset sijaitsevat Vancouverissa Washingtonin osavaltiossa.

Yrityksen perustaja on Tony Ellworth.

Ellsworth on kehittänyt polkupyöriin portaattoman automaattivaihteiston, josta se käyttää nimitystä *Nuvinci*. Vaihteistoa käytetään "The Ride" -malliston pyörissä. Mallisto on suunniteltu Cruiser-tyyppisen käyttöön.

## Aiheesta muualla
* Ellsworthin kotisivu
Satelliittitaivas

**Satelliittitaivas** on suomalaisen yhtyeen A. Aallon Rytmiorkesteri studio-albumi. Se julkaistiin vuonna 1995. 

Levy sisältää muutaman käännöskappaleen lisäksi myös yhden instrumentaalikappaleen (Lentävä kalakukko) sekä joitakin yhtyeen omaa käsialaa olevia kappaleita.

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Tekijät
### Muusikot
* Vesa Järvensivu – laulu
* Jouko Maijala – kitarat
* Mika Maijala – kitarat, mandoliini ja harmonikka (”Kappale historiaa”)
* Jani Lehtinen – bassokitara
* Mikko Kaski – rummut
+
* Tuomas Kesälä – kosketinsoittimet
* Veli-Matti Järvenpää – harmonikka
* Harri Rantanen – bassokitara
* Jenni Naarajärvi ja Ninni Poijärvi – viulut
* Harri Topi – sellot
* Kati Laaksonen

## Lähteet
Kitty Kallen

**Kitty Kallen** () oli yhdysvaltalainen laulaja ja näyttelijä.

Kallen lauloi lapsena radiohjelmassa ”The Children’s Hour”. Hän sai pian oman radio-ohjelman. 15-vuotiaana hän esiintyi big band -orkestereissa.

Kallen liittyi teini-ikäisenä Jimmy Dorseyn yhtyeeseen Helen O’Connellin tilalle. Hän esiintyi vuonna 1944 Dorseyn kappaleella ”Bésame Mucho”  ja lauloi usein duettona Bob Eberlyn kanssa. Hänen levyttämänsä menestyskappale ”Little Things Mean a Lot” nousi vuonna 1954 Billboard-listan ykköseksi. Hän lauloi poppia, jazzia ja swingiä.

Kallen sai työstään muusikkona tähden Hollywood Walk of Famella vuonna 1960.

## Diskografia

* ”Bésame Mucho” (1944)
* ”They’re Either Too Young or Too Old" (1944)
* ”I’m Beginning to See the Light” (1945)
* ”It’s Been a Long Long Time" (1945)
* ”Kiss Me Sweet” (1949)
* ”Juke Box Annie” (1950)
* ”Our Lady of Fatima" (1950)
* ”The Aba Daba Honeymoon” (1951)
* ”Are You Looking for a Sweetheart?” (1953)
* ”In The Chapel in the Moonlight” (1954)
* ”I Want You All to Myself" (1954)
* ”Little Things Mean a Lot" (1954)
* ”Go on with the Wedding” (1955)
* ”Sweet Kentucky Rose" (1955)
* ”If I Give My Heart to You” (1959)
* ”That Old Feeling” (1960)
* ”My Coloring Book” (1963)

## Lähteet
Olov Svebilius

**Olov Svebilius** (myös **Olof Svebilius**, **Olaus Swebilius**; 1624–1700) oli ruotsalainen arkkipiispa, joka uudisti muun muassa katekismuksen.

Svebilius oli Linköpingin hiippakunnan piispa vuodesta 1678 ja arkkipiispa vuodesta 1681. Hänen virkakautensa aikana 1686 tuli voimaan uusi kirkkolaki. Uusi katekismus ilmestyi 1689, sen käänsi suomeksi Daniel Juslenius 1746. Samoin ilmestyi uusi virsikirja ruotsiksi 1695, suomeksi 1701, kirkkokäsikirja ruotsiksi 1693 ja suomeksi 1694  ja koraalikirja ruotsiksi 1697, suomeksi 1702. Niin sanottu Svebiliuksen katekismus on edelleen käytössä esimerkiksi rukoilevaisten piirissä.

## Lähteet
Howard Martin Temin

**Howard Martin Temin** (10. joulukuuta 1934 – 9. helmikuuta 1994) oli yhdysvaltalainen virologi. Hän oli syöpätutkimuksen professori Wisconsinin yliopistossa vuodesta 1971. Yhdessä entisen professorinsa David Baltimoren ja tämän toisen oppilaan Renato Dulbeccon kanssa hän sai syövän syntyä koskevista tutkimuksista ja käänteiskopioijaentsyymin löytämisestä Nobelin lääketieteen palkinnon vuonna 1975.

Temin teki väitöskirjansa Baltimoren ohjauksessa CalTechissa Rousin sarkoomaviruksista. Hän väitteli 1959. Vuotta myöhemmin hän lähti Wisconsinin yliopistoon, Madisoniin. Siellä Temin tutki 1960-luvun lopulla sitä, miten Rousin sarkoomavirusten tartuttamat ja normaalit solut lisääntyivät soluviljelmissä.

Temin päätteli jo vuonna 1964, että virus siirtää RNA:nsa DNA:han. Tämä oli tuon ajan käsitysten mukaan mahdotonta, mutta vuonna 1970 Temin ja Baltimore osoittivat hypoteesin oikeaksi.

## Lähteet
Iskelmäparaati

**Iskelmäparaati** on vuodesta 2003 lähtien vuosittain Ikaalisten Kylpylässä kesäkuussa järjestetty suomalainen kevyen musiikin tapahtuma. Tapahtumassa esitettävää iskelmämusiikkia sisältävä kokoelma on julkaistu CD:nä.

Iskelmäparaatissa esiintyivät vuonna 2007 mm. Paula Koivuniemi, Kari Vepsä orkestereineen, Jari Sillanpää, Anna Eriksson ja Matti ja Teppo. Tapahtuma keräsi yli 4 000 osallistujaa. Vuonna 2008 kolmipäiväisessä tapahtumassa mukana olivat mm. Paula Koivuniemi, Anne Mattila, Kari Tapio ja Charles Plogman.

## Lähteet
In the Beginning – Johanna Years 1979–1984

**In the Beginning – Johanna Years 1979–1984** on suomalaisen Agents-yhtyeen kokoelma-albumi. Se julkaistiin vuonna 2003.

## Kappaleet

### Agents – In The Beginning (CD 1) 67:51

# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
#  (Topi Sorsakoski ja Agents)
#  (Topi Sorsakoski ja Agents)
#  (Tuomari Nurmio ja Köyhien Ystävät)
#  (Kari Peitsamo ja Agents)
#  (Kari Peitsamo ja Agents)
#  (Kari Peitsamo ja Agents)
#  (Kari Peitsamo ja Agents)
#  (Kari Peitsamo ja Agents)
# 

### Agents – In The Beginning (CD 2) 73:39
#  (Rauli "Badding" Somerjoki ja Agents)
#  (Rauli "Badding" Somerjoki ja Agents)
#  (Rauli "Badding" Somerjoki ja Agents)
#  (Rauli "Badding" Somerjoki ja Agents)
#  (Eki-setä ja Agents)
#  (Eki-setä ja Agents)
# 
# 
# 
# 
# 
# 
# 
# 
# 
# 
# 
#  (Jussi Raittinen ja Agents)
#  (Jussi Raittinen ja Agents)
# 
# 
# 
# 
#  (Topi Sorsakoski ja Agents)
#  (Topi Sorsakoski ja Agents)
#  (Topi Sorsakoski ja Agents)
Armi Aavikko (albumi)

**Armi Aavikko** on suomalaisen laulaja Armi Aavikon kokoelma-albumi. Se julkaistiin 25. helmikuuta 2002. 

Albumilla on mukana Armin & Dannyn 28. joulukuuta 1995 levyttämä, ennenjulkaisematon duetto ”Kanssasi on niin hyvä olla”. Levytys oli Aavikon uran viimeinen.

## Kappaleet

# Armi ja Danny – Tahdon olla sulle hellä (3:36)
# Armi Aavikko – Sä oot mun rakkainpain (3:57)
# Armi ja Danny – Me vain (3:06)
# Armi Aavikko – Näin mun sydämeni muistoja kantaa (3:32)
# Armi Aavikko – Isä-pappa pingviini (3:15)
# Armi ja Danny – Silloin vasta kaiken saan (4:11)
# Armi Aavikko – Jos muistat sen laulun (3:05)
# Armi ja Danny – Kaiken sulle antaisin (3:20)
# Armi Aavikko – Iltaloma (3:46)
# Armi Aavikko – Tahdon tänään saada (3:49)
# Armi Aavikko – Horoskoopit (2:44)
# Armi Aavikko – Tanssi kanssani hiljaa (3:24)
# Armi Aavikko – Kaksi kulkijaa (3:08)
# Armi Aavikko – Radiotähti (3:32)
# Armi Aavikko – Kiitos sulle (3:54)
# Armi Aavikko – My Boy Lollipop (2:14)
# Armi Aavikko – Agadou (3:18)
# Armi Aavikko – Puhjennut on ruusu kukkaan (4:10)
# Armi ja Aikamiehet – Muistojen ruusut (2:58)
# Armi ja Danny – Kanssasi on niin hyvä olla (2:54)

## Lähteet
Jean-Baptiste Vivien de Châteaubrun

**Jean-Baptiste Vivien de Châteaubrun** (1686 Angoulême – 16. helmikuuta 1775 Angoulême) oli ranskalainen näytelmäkirjailija ja Ranskan akatemian jäsen. 

Châteaubrun oli Orléansin herttuan Louis-Philippen suojatti, ensiksi kotiopettajana ja myöhemmin hovimestarina. Hän kirjoitti ensimmäisen näytelmänsä *Mahomet second*, mutta koska ei halunnut olla suojelijalleen epämieluisa, hän vaikeni 40 vuoden ajaksi. Neiti Clairon, aikansa tunnetuin näyttelijä, esitti Châteaubrunin tragedian *Les Tryennes* pääroolin. Lisäksi hän kirjoitti kaksi muutakin näytelmää, *Antigone* ja *Ajax*, mutta hän teki virheen kirjoittaessaan ne käärepaperille. Sen takia hänen elämäntyönsä tuhoutui, sillä hänen palvelijansa kääri siihen vasikanpaistin. Nykypäiviin on säilynyt hänen teoksensa *Les Troyennes* (1734). 

Hänet valittiin Ranskan akatemian jäseneksi 22. maaliskuuta 1755 edesmenneen Charles-Louis de Secondat de Montesquieun tilalle. 

## Teokset
* *Mahomet second*, tragedia (1714)
* *Les Troyennes*, tragedia (11. maaliskuuta 1751). Teksti internetissä 
* *Philoctète*, tragedia (1755)
* *Astyanax*, tragedia (1756).

## Aiheesta muualla
* Ranskan akatemian elämäkertatiedot 
* Шатобрэн, Жан-Батист-Вивьен
Herralahti

**Herralahti** (, aikoinaan myös *Kungsviken*, *Kronoviken* ja *Fiskviken*) on Porin kaupunginosa, joka sijaitsee keskustan itäpuolella. 

Se käsittää nauhamaisesti Paanakedonkadun ja siitä risteävän Pohjanmaantien varrella sijaitsevaa teollisuus- ja liikealuetta, joka pohjoisessa rajoittuu Aittaluodon tehdasalueeseen. Lisäksi Herralahteen kuuluu Pohjanmaantien eteläpuolella oleva asuinalue sekä Paanakedonkadun keskustanpuoleisessa päässä sijaitseva Herralahden urheilukenttä sitä ympäröivine puistoineen. Herralahden länsipuolella on Kuninkaanhaan kaupunginosa, jossa Herralahden ala-aste nimestään huolimatta toimi vuoteen 2015 saakka.

## Herralahden lahti

Vielä 1900-luvun alussa nykyisen Herralahden kentän ympäristössä oli matala Kokemäenjoen lahti nimeltään *Herre Viken* eli *Herran lahti*. Sen erotti joesta kapea salmi, jonka ylitse oli rakennettu Aittaluotoon johtava silta vuonna 1781. Herralahden ja Kokemäenjoen välisellä niemellä nykyisen Linnansillan kohdalla toimi pitkään laivaveistämö eli varvi. Se perustettiin jo vuonna 1572 ja oli toiminnassa aina 1900-luvun alkupuolelle saakka.

Maatunut ja soistunut Herralahti täytettiin 1920-1930-luvuilla, niin että vuonna 1935 paikalle avattiin urheilukenttä. 

## Herralahden urheilualue
Yleisurheilu- ja jalkapallokentän lisäksi alueelle rakennettiin myös hiekkapintainen jalkapallokenttä, joka talvisin jäädytettiin luistinradaksi. Kenttää käyttivät kesäisin jalkapalloseurat ja talvisin jääpalloseurat. Kenttä oli Porin jalkapallon ykköskenttänä vuoteen 1965 asti, jolloin Porin Stadion valmistui. Jääpalloilijat muuttivat myös urheilukeskukseen 1970-luvulla. 

Vuonna 1949 avattiin Juhannuslehdon jääkiekkokenttä. Porilaiset jääkiekkoseurat käyttivät sitä vuoteen 1964 asti, jolloin nykyisen Isomäen jäähallin paikalle rakennettiin tekojääkaukalo. Jääkiekkokenttä sai nimensä Herralahden länsilaidalla sijainneesta puistosta.

## Lähteet
*Porin kaupungin karttapalvelu

### Viitteet

## Aiheesta muualla
*
Ulasoori

**Ulasoori** ( ) on Porin kaupunginosa, joka sijaitsee Länsi-Porissa valtatie 2:n varrella. Sen naapurikaupunginosia ovat Tikkula ja Vähärauma. Ulasoorista länteen on haja-asutusaluetta, joka erottaa Porin keskustaajaman ja Meri-Porin.

Kaupunginosa on suurelta osin teollisuusaluetta. Ulasoorintien Tikkulan puoleisessa päässä sijaitsee myös WinNovan oppilaitoksia, jotka mielletään kuuluvaksi Ulasooriin, mutta ovat kuitenkin Tikkulan puolella. Kaupunginosien raja kulkee Suntinojan kohdalla. 

Ulasoorin kaupunginosasta ovat lähtöisin porilaisen pesäpallon juuret. Kaupunginosassa, joka vielä tuolloin kuului Porin maalaiskuntaan, toimi pesäpalloseura Ulasoorin Karhut. Seura liittyi Suomen pesäpalloliittoon 1963, josta voidaan katsoa järjestelmällisen pesäpallotoiminnan alkaneen. Vuonna 1984 Ulasoorin Karhujen pesäpallojaosto sai nimekseen Pesäkarhut.

## Lähteet

## Aiheesta muualla
*
Harmaalinna

**Harmaalinna** on Porin kaupunginosa, joka sijaitsee Itä-Porissa lähellä Ulvilan rajaa. Idässä kaupunginosan rajana toimii Kokemäenjoki, eteläpuolella Porin ja Ulvilan kaupunkien raja. Pohjoisessa alue rajoittuu Valtatie 11:een ja lännessä Ulvilantiehen. Harmaalinnan naapurikaupunginosat ovat pohjoisessa Metallinkylä ja lännessä Kartano. Etelässä on Ulvilan kaupunginosa Uotila.

Kaupunginosa on suurelta osin omakoti- ja rivitaloasutusta. Kaupunginosa on yksi Porin uusimmista, sillä sen ensimmäiset asuinrakennukset on rakennettu 1980-luvulla. Harmaalinnan alue on osa entistä Koiviston kartanoa, josta se erotettiin vuonna 1910 yhdessä Kartanon ja Koiviston kylän eli nykyisen Vanhakoiviston kanssa.

## Lähteet

## Aiheesta muualla
*
Kartano (Pori)

**Kartano** () on Porin kaupunginosa, joka sijaitsee Itä-Porissa Porin ja Ulvilan rajalla. Aluetta rajaavat pohjoisessa Valtatie 11, lännessä Valtatie 2, etelässä Porin ja Ulvilan kaupunkien raja ja idässä Ulvilantie. Kartanon naapurikaupunginosat ovat Harmaalinna, Mikkola ja Honkaluoto.

Kaupunginosa jakaantuu osaan. Toinen osa on omakotitaloasutuksen käytössä ja toinen teollisuusaluetta. Omakotitalot ovat lähinnä 1950-60-luvulla rakennettuja rintamamiestaloja. Kaupunginosa on rakennettu Koiviston kartanon maille, josta se on myös saanut nimensä. 

## Lähteet

## Aiheesta muualla
*
Lukkarinsanta

**Lukkarinsanta** (ruots. Klockarsand) on Porin kaupunginosa, joka sijaitsee keskustan itäpuolella Kokemäenjoen varrella. Lukkarinsannan naapurikaupunginosat ovat idässä junaradan toisella puolella Kalaholma ja lännessä Pohjanmaantien toisella puolella Aittaluoto. Kokemäenjoen haara Varvourinjuopa erottaa Lukkarinsannan Väinölästä ja pääuoma Isojoenrannasta.

Alue on suurelta osin omakoti- ja rivitaloasutusta. Vuonna 2006 kaupunginosaan valmistui Kokemäenjoen ylittävä Lukkarinsilta, joka yhdistää Lukkarinsannan Isojoenrannan kaupunginosat. Lukkarinsannalla on kaksi osaa, uudempi ja vanhempi.

## Lähteet

## Aiheesta muualla
*
Naum Koržavin

**Naum Moisejevitš Koržavin** (), oik. Naum **Mandel** (14. lokakuuta 1925 Kiova − 22. kesäkuuta 2018) oli venäläinen, sittemmin Yhdysvaltoihin emigroitunut toisinajattelija, runoilija ja prosaisti, joka esitti avoimesti kritiikkiä Josif Stalinia ja Neuvostoliittoa kohtaan. 

Juutalaissyntyinen Koržavin kiinnostui jo nuorena runoudesta. Hän opiskeli vuodesta 1945 Gorkin kirjallisuusinstituutissa Moskovassa, mutta hänet pidätettiin vuonna 1947. Runojen neuvostovastaiset mielipiteet aiheuttivat sen, että hän joutui viettämään kahdeksan kuukautta Lubjankan vankilassa Moskovassa, viisi vuotta Siperiassa ja kaksi vuotta Karagandassa, jossa hän toimi kaivoksen esimiehenä valmistuttuaan kaivosalan oppilaitoksesta.

Stalinin kuoleman jälkeen toteutettu armahdus mahdollisti sen, että Korzhavin palasi Moskovaan ja hänen maineensa palautettiin vuonna 1956. Hän jatkoi opiskelua kirjallisuusinstituutissa ja valmistui 1959. Hän ansaitsi toimeentulonsa kääntäjänä ja onnistui silloin tällöin julkaisemaan runojaan lehdissä. Koržavin saavutti huomiota runoillaan 1960-luvun alussa, ja hänen valittujen runojensa kokoelma julkaistiin vuonna 1963. Hän julkaisi myös näytelmien käsikirjoituksia. Hän osallistui omantunnon vankien Danielin ja Sinjavskin puolustamisliikkeeseen 1960-luvulla ja myöhemmin Galanskin ja Ginsburgin. Sen jälkeen hänen teoksensa joutuivat julkaisukieltoon. Vuonna 1973 Koržavin anoi lupaa muuttaa maasta syynä "elämisen ilman puute".

Koržavin muutti Bostoniin ja osallistui aikakauslehti *The Continentin* toimittamiseen, luennoi yliopistoissa ja kirjoitti runoja ja esseitä. Hänen kaksi kirjaansa julkaistiin Saksassa vuosina 1976 ja 1981, ja tuotantoa ilmestyi myös hänen kotimaassaan samizdat-kopioina. Neuvostoliiton viimeisinä aikoina vuonna 1989 runoilija kutsuttiin Venäjälle, jossa hän esiintyi monissa tilaisuuksissa suosittuna runoilijana. Jotkut hänen julkaisuistaan ovat ilmestyneet Venäjällä uudelleen vuoden 1990 jälkeen.

Naum Koržavin esiintyy Neuvostoliiton toisinajattelevista kertovassa dokumenttielokuvassa *Oni vybiraly svobodu* (2005, 'He valitsivat vapauden'). Koržavin sai vuonna 2006 kirjallisista ansioistaan venäläisen Iso kirja -palkinnon.

## Katso myös
* Sosialistinen realismi

## Lähteet
The Valkyrians

**The Valkyrians** on suomalainen ska-, rocksteady ja reggae-yhtye.

The Valkyriansin ensimmäinen täyspitkä albumi *High and Mighty* julkaistiin syyskuussa 2006, ja se nousi suoraan Suomen virallisen albumilistan sijalle 24. Albumia edeltänyt single ”Rankin’ Fullstop” debytoi singlelistan sijalla 6 ja säilytti paikkansa 20 parhaan joukossa yli kuukauden ajan.

*[[Rumba (lehti)|Rumba]]* nimesi The Valkyriansin ”Vuoden 2006 tanssittajiksi”, ja vuoden 2006 Femma-gaalassa yhtye sai ”Jalalla koreasti” -Femman. Lisäksi ”Do You Really Wanna Know” valittiin vuoden 2006 parhaaksi kappaleeksi Funk Awardseissa 2007.

The Valkyriansin albumeja on julkaistu Suomen ulkopuolella, ja yhtye on saavuttanut laajan kansainvälisen kuulijakunnan. The Valkyrians on keikkaillut yli kahdessakymmenessä maassa.

Yhtyeen alkuperäisjäsen ja kitaristi Juha "Gladiator" Laine kuoli vuonna 2020.

## Jäsenet
* Angster, laulu
* John Building, basso
*Junior, rummut
* Mr Moonhead, kosketinsoittimet
* Skenga, kitara 
* Mr Wasp, kitara 
**<big>Entiset jäsenet</big>**

* Gladiator, kitara 2002–2020
* Letku-Leroy, basso 2002–2018
* Big Deal, rummut 2002-2013

## Diskografia
### Albumit
* *High & Mighty* (BALE / Fat Belt Records, 2006)
* *High & Mighty + bonus* (Pork Pie, 2007)
* *The Beat Of Our Street* (Stupido, 2009)
* *Punkrocksteady* (Stupido, 2011)
* *Rock My Soul* (Stupido, 2015)
* *Monsterpiece* (Stupido, 2022)

### Singlet ja EP:t
**Miracle* (EP, Semi Sounds, 2004)
* "Valkyrian Ska" (Fat Belt Records, 2005)
* "Rankin' Fullstop" (BALE / Fat Belt Records, 2006)
* "Do You Really Wanna Know" (BALE / Fat Belt Records, 2006)
* "Do You Really Wanna Know" (Fat Belt Records / Stupido Records, 2009)
*"Hold On Rudy" (Stupido Records, 2010)
*"Heart Of Glass" (Stupido Records, 2011) 
*"Poor Boy Reggae" (Grover, Stupido Records, 2019)
*"The Monster" (Stupido Records, 2021)
*"Mr. Train" (Stupido Records, 2022)

## Lähteet

## Aiheesta muualla

* Viralliset sivut 
*The Valkyriansin Facebook-sivut
Bruno Thüring

**Bruno Jakob Thüring** (7. syyskuuta 1905 Warmensteinach – 6. toukokuuta 1989 Karlsruhe) oli saksalainen fyysikko ja tähtitieteilijä. 

Thüring opiskeli matematiikkaa ja fysiikkaa Münchenin yliopistossa väitellen tohtoriksi vuonna 1928 Arnold Sommerfeldin ja Alexander Wilkensin ohjaamana. Wilkens oli tähtitieteen professori ja Münchenin observatorion johtaja. Thüring työskenteli observatoriossa assistenttina vuosina 1928–1933. Seuraavina kahtena vuotena hän työskenteli Heinrich Vogtin apulaisena Heidelbergin yliopistossa. 

Thüring habilitoitui Heidelbergissä vuonna 1935, jolloin hänestä tuli Münchenin observatorion havainnoitsija. Vuonna 1937 Thüring sai dosentin viran Münchenin yliopistosta, Sota-aikana, 1940–1945, Thüring oli töissä Itävallassa Wienin yliopiston tähtitieteen professorina sekä johti yliopiston observatoriota. Vuoden 1945 jälkeen Thüring elätti itsensä yksityisenä tutkijana Karlsruhessa, jossa hän kuoli vuonna 1989.

Adolf Hitlerin ollessa vallassa Thüringista tuli arjalaisen fysiikan kannattaja. Arjalainen fysiikka oli rasistinen ja antisemitistinen liike, joka vastusti modernia fysiikkaa ja juutalaisia. 

## Lähteet
Muistoja tulevaisuudesta

__NOTOC__
**Muistoja tulevaisuudesta** on suomalaisen, modernia kansanmusiikkia esittävän Hehkumo-yhtyeen debyyttialbumi. Se julkaistiin vuonna 2006.

## Kappaleet
Kaikki sanoitukset Pauli Hanhiniemi. Sovitukset Hehkumo, Iloisen merimiehen laulussa lisäksi Pesola

# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Pauli Hanhiniemi – laulu, kitarat, haitari
* Anne-Mari Kivimäki – haitari, tamburiini, laulu
* Piia Kleemola – viulut, jouhikot, kanteleet, laulu
* Antti Paalanen – haitari, laulu
* Ville Rauhala – kontrabasso, laulu
* Mika Virkkala – mandoliini, viulu, laulu

+

* Olli Varis – äänittäjä

## Arvostelut
* Smackthejack.net: 
* Soundi: 

## Lähteet
Tornivaara

**Tornivaara** on Perämeren pohjukassa Keminmaalla sijaitseva vaara. Vaaralla sijaitsee geologinen luonnonmuodostuma, joka koostuu valkoisesta kvartsista.

Tornivaaran länsipuolella on sijainnut noin kahden metrin korkuisia kvartsilaatoista tehtyjä latomuksia, niin sanottuja "jatulinpatsaita". Patsaista on jäljellä enää neliönmuotoiset pohjat.

## Lähteet
Taksimiehen poika

**Taksimiehen poika** on suomalaisen laulajan Mikko Alatalon studio-albumi. Se julkaistiin vuonna 1999. 

## Kappaleet
* CD 1: 36:43
# Suomi-neito #1 (4:47)
# Taksimiehen poika (3:42)
# Lanteet, sydän ja pää (3:24)
# Toimikerhon keijo (3:45)
# Mullan tuoksuun (feat. Matti Esko) (3:22)
# Lepakko (yön lintunen) (3:01)
# Levyautomaatti (3:12)
# (Öppna) Famnen (2:36)
# Yksi on liikaa (3:05)
# Henkka häipyi Helsinkiin (2:32)
# Kaksi kynttilää (feat. Juice Leskinen) (3:17)

* CD 2: 35:13
# Sinitaivaan alla (2:59)
# Että hyvät voittaisi (feat. Kiti Neuvonen) (3:49)
# Valehtelija (3:44)
# Sä oot niin ihana (2:20)
# Mitäs me luuserit (2:45)
# Peiton alle (3:36)
# Samanlaisia kaikki (2:39)
# Rakastu tunturilla (3:03)
# Vihaan tuota naista (2:58)
# Hyasinttien aika (2:52)
# Suomi-neito #2 (4:26)
Petri Rantala

**Petri ”Spede” Rantala** (s. 19. maaliskuuta 1960 Helsinki) on suomalainen muusikko. Hänet tunnetaan parhaiten Agentsin rumpalina vuosilta 1981–1984. Petri Rantala soitti myös Liisa Akimoffin Akimowskaja Sisters & Bros -yhtyessä, muun muassa sen levyllä Alla Appelsiinipuun. Agentsin lisäksi Rantala on vaikuttanut useissa latinalaisamerikkalaista musiikkia soittavissa yhtyeissä ja työskennellyt sessiomuusikkona. Hän on opettanut tuntiopettajana vuosien ajan Sibelius-Akatemiassa latinalaisamerikkalaista rytmiikkaa. Petri Rantalan isä oli taidegraafikko Kauko Rantala ja äiti toimittaja Aila Liimatainen-Rantala.
Carmen Basilio

**Carmine "Carmen" Basilio** (2. huhtikuuta 1927 – 7. marraskuuta 2012) oli yhdysvaltalainen nyrkkeilijä, jonka aktiiviura kesti vuodesta 1948 vuoteen 1961. Hän voitti kaikkiaan 79 ottelussaan muiden muassa Ike Williamsin ja Peter Müllerin sekä kenties tunnetuimmassa ottelussaan Sugar Ray Robinsonin vuonna 1957.

Basilio piti hallussaan välisarjan maailmanmestaruutta kesäkuusta 1955 maaliskuuhun 1956 ja syyskuusta 1956 syyskuuhun 1957, jolloin hän joutui luopumaan siitä voitettuaan keskisarjan maailmanmestaruuden. Keskisarjan MM-tittelin hän menetti maaliskuussa 1958. Hänet valittiin International Boxing Hall of Fameen vuonna 1990.

## Lähteet

## Aiheesta muualla
* Ammattinyrkkeilyottelut boxrec.comissa
Umberto Bossi

**Umberto Bossi** (19. syyskuuta 1941 Cassano Magnago – 19. maaliskuuta 2026 Varese) oli italialainen poliitikko. Hän oli Pohjoisen liitto -puolueen johtaja 1989–2012, puolueen perustamisesta lähtien. Bossi oli Silvio Berlusconin hallituksen institutionaalisten uudistusten ministerinä 2001–2004 ja uudistusministerinä 2008–2011. Hän erosi huhtikuussa 2012 skandaalin takia puolueen puheenjohtajan tehtävästä. Syyttäjien mukaan puolueen taloudenhoitaja oli ohjannut puolueen rahoja muun muassa Bossin huvilan remonttiin. Heinäkuussa 2017 Bossi tuomittiin asiasta kahden ja puolen vuoden vankeuteen.

Bossi syntyi Cassano Magnagossa Lombardiassa ja opiskeli Pavian yliopistossa. Hänet valittiin Italian parlamentin ylähuoneeseen  ensimmäisen kerran vuonna 1987, ja myöhemmin hänet valittiin alahuoneeseen. Bossi oli mukana Berlusconin vuoden 1994 vaalivoitossa, mutta hallitus kaatui jo saman vuoden aikana Pohjoisen liiton erottua siitä.

Bossille jäi puheen tuottamisen häiriö keväällä 2004 ilmenneen sairauskohtauksen seurauksena. Hänen puolisonsa oli Manuela Marrone.

## Lähteet

## Aiheesta muualla